आंनि जिउनि थार मोनदांथि (Experienced) आबो थिग बिदिनो बुंजायो – उनदै समनिफ्रानायनो गिदिर गोलाव फरायलांनायनि सिमां दंमोन आंहा आरो बेजों लोगोसे लिरगिरि जानायनिबो सिमांआ उनदै समनिफ्रायनोमोन। नाथाय बै समाव आं 11 बोसोर बैसोनि उनदै गथ’सामोन, बेखायनो जानांगौ आंनि सिमांखौ बालाबारियावसो गेलेनाय बायदि मोनना रावबो हेफाजाब एबा मदद खालामाखैमोन। रावनिबो मदद आरो हेफाजाब मोनैयाव सिमाङा एसे लोरबां जादोंमोनब्लाबो गोसोनि साननायखौ जाफुंसारहोगोन साननाया, आरो गोख्रोंसिन जादोंमोन। जाय गोसोनि बोलो ( Courage ) आवनो आं दासिम दों 120 निबांसिन खन्थाइ आरो सायेरी सोरजिनो हादोंमोन। अब्ला बे समाव आं 13 बोसोर बैसोनिमोन। खन्थाइफोरखौ सोरजिखांनायनि उनाव – गसाइगाव Sub-division librarian नि Suggetion बादियै थांनाय 2014 मायथाइयाव आं, आंनि Savings खालामना दोननाय रांजों गांनै खन्थाइ बिजाब दिहुनदोंमोन। बेनो आंनि थाद’नाय गैयै थुनलाइ सोरजिबोनायनि फिथाय महरै आंनि जिउनि थांना थानायनि सिनायथि होयो। आरो बे सिनायथिया माब्ला सना गाब गादों होनोब्ला All assam writer’s inspirision award, मोननायनि मादाव आंबो सासेमोन। Aaward मोननायनिखु्इ आंनि रंजानाया गोजों जासिनदोंमोन जेब्ला आंनि नाजानायखौ नुना न’निफ्राय दासो हाजासे दावबायलांनायनि थुलुंगा होदोंमोन।